“НаШтоБуЗУ” — гэта ўмоўнае тлумачэнне настаўнікам вучню свайго разумення таго, якой павінна быць якасная работа. Пяць пунктаў “НаШтоБуЗУ” не могуць стрымаць творчых імкненняў вучняў, а вось трымаць у аргументаваным разважанні дазваляюць. Бывае так, што настаўнік агульнымі фразамі тлумачыць добравядомыя патрабаванні да творчай работы. Вучань, калі працуе над эсэ, сачыненнем, упэўнены, што робіць усё правільна, аднак адзнака нізкая. І вось толькі тады пачынаецца сапраўдная карэкцыйная работа з разборам, што не так. “НаШтоБуЗУ” дазваляе да напісання работы ўлічыць небяспечныя моманты: цытаванне, дакладныя факты, уступ, пейзажныя замалёўкі, вывад і г.д.